《春日承郭陈袁王四翁丈邀饮龙津飞云园林 其一》
明代·王弘诲

蓬岛尘嚣隔，云林锦绣丛。暝藏留树雾，香引出花风。

盘谷家移近，浮丘路可通。五仙当日聚，消息许谁同。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。